钦定古今图书集成/明伦汇编/氏族典/第536卷 > 《泸溪县志》 > 石演芬
## 钦定古今图书集成/明伦汇编/氏族典/第536卷 > 《泸溪县志》 > 石演芬

按《唐书石演芬传》：“演芬本西域人，事怀光至都将，尤
亲信，畜为假子。怀光与朱泚连和，演芬使客郜成义
到行在，言怀光无破贼意，请罢其总统。成义走告怀
光子，怀光召演芬骂曰：‘尔为我子，奈何欲破吾家’？对
曰：‘天子以公为股肱，公以我为腹心，公乃负天子，我
何不负公？且我无异心，惟知事一人，不呼我为贼，死
固吾分’。”怀光使士脔食之，皆曰：“烈士也。”以刀断其颈。
德宗闻，赠演芬兵部尚书。